Tiit Tiidemann

Tiit Tiidemann (sündinud 17. märtsil 1934 Tallinnas) on eesti tehnikateadlane.

Hariduskäik 
Ta lõpetas 1953. aastal Tallinna 17. Keskkooli ja 1958. aastal Tallinna Polütehnilise Instituudi insener-mehaaniku erialal. 1975. aastal sai ta tehnikakandidaadi kraadi.

Teenistuskäik 
Aastatel 1958–1968 oli ta M. I. Kalinini nimelise Elavhõbealaldite/Elektrotehnika tehases meister, tsehhijuhataja asetäitja, rakiste konstrueerimise büroo konstruktor ja juhataja.

1968–1975 oli ta Silikaltsiidi/Silikaatbetooni Instituudi Katsetehase direktor ja Lõikeseadmete Teadusliku Uurimise Laboratooriumi juhataja.

Aastatel 1975–2001 oli ta TPI/TTÜ masinaelementide kateedri ja mehhanotroonika instituudi dotsent.

2001. aastast on ta Eesti Kunstiakadeemia õppejõud ja Tallinna Tehnikakõrgkooli mehaanikateaduskonna professor. Õppeaastast 2008/2009 on ta ka Eesti Mereakadeemia ja Mainori Kõrgkooli erakorraline professor.

Looming
Gaasbetoon lõikeseadmete uurimis- ja arendustööd, joaskulumise uurimine suurtel kiirustel (1968–1985)
Tehisintellektisüsteemide tarkvara katsetamine masinaelementide projekteerimisel koostöös TTÜ Küberneetika Instituudiga.
Loovuse ja innovatsiooni, sealhulgas leiutava probleemilahenduse teooria TRIZ edasiarendamine ja õpetamine.
40 leiutist (sealhulgas 2 kasuliku mudeli tunnistust koos Rein Mägiga TTÜ-st aastast 2002, kolm kasulikku mudelit koostöös kaasautoritega aastast 2008)

Artikleid
70 teadusartiklit.
"Rööbasbuss on imelihtne". Õhtuleht, 16. oktoober 2002

Raamatud
"Teljed ja võllid". // Masinaelemendid. Valgus. Tallinn 1981
"Kettülekanded". // Masinaelemendid. Valgus. Tallinn 1982
"Masinprojekteerimine", kaasautorid Ahto Kalja, Enn Tõugu. Valgus. Tallinn 1991
"Masinaelemendid I". TTÜ. Tallinn 1994
"Mõõtmestamine ja Tolereerimine II. Veerelaagrid. Silekaliibrid. Keermed". TTÜ. Tallinn 1997
"Mõõtmed ja Tolerantsid. Kvaliteedikeskne praktiline käsitlus". TTÜ. Tallinn 2000
"Ühe masinaehitajate rühma lugu", kaasautorid Arvo Mägi, Paul Treier, Enn Tõugu. TTÜ. Tallinn 2003

Isiklikku
Abielus, naine Marianna, 4 last (mehaanikainsener (töötab õppejõuna Tallinna Tehnikakõrgkoolis) Mart,  viiuldaja Anu, arhitekt Jaan, skulptor Laur), 8 lapselast, 1 lapselapselaps.

Välislingid

Eesti tehnikateadlased
Tallinna Tehnikaülikooli vilistlased
Tallinna Tehnikaülikooli õppejõud
Eesti Kunstiakadeemia õppejõud
Tallinna Tehnikakõrgkooli õppejõud
Sündinud 1934